Analistët për takimin Obama - Shi
Kina e shikon si kërcënim politikën e re të jashtme amerikane në Azinë Lindore.
Në takimin jo zyrtar të nivelit të lartë mes Presidentit Barack Obama dhe homologut të tij kinez Xi Jinping në Kaliforni, të dy palët u përpoqën të shmangnin konfliktet që mund të ndikojnë marrëdhëniet mes fuqive në ngritje dhe atyre të stabilizuara. Shqetësimi kryesor i Kinës është fokusi i ri i politikës së jashtëme amerikane që përqendrohen në rajonin e Azi-Paqësorit që ka për qëllim përmbajtjen e ngritjes së Kinës. Xi Jinping u bë President i Kinës në mars. Kjo ishte vizita e tij e parë në Shtetet e Bashkuara si kryetar shteti. Megjithëse Uashingtoni kishte listën e tij të çështjeve për të diskutuar me zotin Xi, në krye të rendit të ditës së Pekinit ishte politika amerikane në Azi, e cila duket si përpjekje për ta parandaluar Kinën të bëhet superfuqi. Zyrtarë të lartë amerikanë janë përpjekur të risigurojnë kinezët se politika amerikane nuk synon rrethimin e Kinës ashtu siç frikësohet Pekini. Në insitututin Hudson, Michael Pillsburg është gjithashtu konsulent i Pentagonit. Analistë të tjerë nuk janë dakord me këtë qendrim dhe thonë se mohimi i vazhdueshëm mund të mos jetë mënyra më e mirë për të trajtuar Kinën. Kelley Currie është analist në Projektin 2049, një institut që përqendrohet në sigurinë e Azisë Lindore. Wei Jingsheng është disidenti kryesor kinez në mërgim. Ai thotë se përsa kohë që Kina të jetë nën regjimin një partiak, Shtetet e Bashkuara nuk duhet të presin marrëdhënie të sinqerta bashkëpunimi me të. Shtetet e Bashkuara e kanë akuzuar Kinën se merret me spiunazh kibernetik kundër tyre dhe thonë se këto përpjekje drejtohen dhe mbikqyren në një kompleks në Shangai nga një njësi speciale e ushtrisë kineze. Ky aktivitet e ka bërë imazhin e Kinës negativ për Kongresin amerikan. Kongresisti Frank Wolf thotë: Uashingtoni i ka kërkuar gjithashtu Kinës të ushtrojë ndikimin e saj që Koreja e Veriut të ndryshojë qendrimin e saj provokues të kohëve të fundit. Pak para takimit të nivelit të lartë, Koreja e Veriut tha se ishte e gatshme të hynte në bisedime me Korenë e Jugut. Analistët në Pekin e quajnë atë “dhuratë” për Presidentin Obama dhe thonë se përgjigja e Uashingtonit mund të tregojë se si Shtetet e Bashkuara i shikojnë marrëdhëniet që do të ndërtojë zoti Xi me Uashingtonin.